Pensjonert flyger og tidligere medlem av Justisdepartementets helikopterfaglige forum, Per Gram, mener regelverket er for liberalt. – Nå har det vært så mange ulykker gjennom årene at man må vurdere om man vil endre regelverket, eller om man fortsatt ønsker slike ulykker, sier Gram til NTB. Den eneste måten å unngå nye dødsulykker på, er at det stilles krav om to motorer og to piloter i all kommersiell helikoptervirksomhet, mener han. Økonomi avgjørende Reglene som de mange kommersielle helikopterselskapene i Norge forholder seg til i dag, er basert på internasjonale regler. Å endre dem vil derfor være en svært vanskelig prosess, som må ledes på politisk nivå, ifølge Gram.